मिलानको प्रभावशाली सुरुआत
क्रिस्टियन पुलिसिचले एक गोल गरेर अर्को गोलमा अवसर सिर्जना गरेपछि एसी मिलानले बोलोग्नालाई सोमबार २–० ले पराजित गर्दै इटालीको सिरी ‘ए’ मा प्रभावशाली सुरुआत लिएको छ ।
मिलान — क्रिस्टियन पुलिसिचले एक गोल गरेर अर्को गोलमा अवसर सिर्जना गरेपछि एसी मिलानले बोलोग्नालाई सोमबार २–० ले पराजित गर्दै इटालीको सिरी ‘ए’ मा प्रभावशाली सुरुआत लिएको छ ।पुलिसिच चेल्सीबाट मिलान आएयता आफ्नो खेल जीवनलाई ब्युँताउने प्रयासमा छन् । उनकै पासमा ओलिभर जिरोडले ११ औं मिनेटमा पहिलो गोल गरेयता त्यसको १० मिनेटपछि दोस्रो गोल थपेका हुन् ।मिलानले यसै सिजनका लागि भनेर उनीसँग आठ नयाँ खेलाडी किनेको छ भने लिग उपाधिको होडमा कायम रहने योजना बनाएको छ । 